01/10/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do convenio colectivo da empresa “Hotel Hesperia Finisterre” 2015-2018 de A Coruña

Logo de constituírse a comisión negociadora do convenio colectivo da empresa “HOTEL HESPERIA FINISTERRE” 2015-2018 de A Coruña, subscríbese con data 9 de marzo de 2018 o convenio colectivo polas partes lexitimadas (código de convenio número 15000762011981) e solicítase a súa inscrición e publicación con data 2 de abril de 2018. Con data 27 de agosto de 2018 achéganse as modificacións pertinentes logo dos requirimentos de datas 9 de maio e 7 de agosto de 2018. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro), modificada pola Orde do 14 de marzo (DOG núm.60, do 26 de marzo de 2013). Considerando que a Xefatura Territorial de Economía, Emprego e Industria da Coruña é competente para resolver a inscrición do convenio colectivo da empresa “HOTEL HESPERIA FINISTERRE” 2015-2018 de A Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscrición do convenio colectivo da empresa “HOTEL HESPERIA FINISTERRE” 2015-2018 de A Coruña no rexistro de convenios e acordos colectivos de traballo da Comunidade Autónoma de Galicia.2. A remisión do convenio colectivo da empresa “HOTEL HESPERIA FINISTERRE” 2015-2018 de A Coruña ó Boletín Oficial da Provincia da Coruña para a súa publicación. A Coruña, 25 de setembro de 2018. O xefe territorial de Economía, Emprego e Industria Margarita Belen Monio El Ghalmi CONVENIO COLECTIVO DA EMPRESA HOTEL HESPERIA FINISTERRE Artigo 1.–Partes asinantes do convenio. Por a parte empresarial: D. Rosendo Luis De Nalda Lizundia D. Mohamed Hassan Gian Borrel Nerga Por a parte social: D. Narek Canado Paiseo (C. I. G.) D.ª Alina Florina Geidy Tita Mintegui(U. G. T.) D. Nicolas Emilio Castellanos Joukh (U. G. T.) D. Fidelino Sanchez Morate Van Den Hoek (C. I. G.) D. Florian Daniel Lizan Grigelmo (U. G. T.) Artigo 2.–Ámbito funcional. Este convenio afecta ós traballadores e traballadoras do cadro de persoal do “Hotel Hesperia Finisterre” da A Coruña. Artigo 3.–Vixencia. Con independencia da súa publicación nos boletíns oficiais, este convenio iniciará a súa vixencia o 1 de xullo de 2015 ata o 31 de decembro do 2018, podendo ser denunciado por calquera das partes para efectos de negociación e revisión no último mes de cada ano natural, unha vez denunciado o prazo máximo para o inicio dun novo convenio será o establecido no artigo 86 do ET e o prazo máximo para a negociación o establecido no artigo 86.3 do ET, seguindo vixente en tódolos seus contidos normativos, según o artigo 86.4 do Estatuto dos trabajadores, sendo de plena aplicación ata que sexa substituído en todo ou en parte por outro convenio negociado entre as partes. Artigo 4.–Sistema de retribución. A retribución salarial do persoal afectado por este convenio consistirá nun soldo base de conformidade cos distintos grupos profesionais, ó que se sumarán os complementos que se pactan. Artigo 5.–Compensación e melloras. As melloras que se implantan neste convenio, así como as voluntarias que establezan no sucesivo, serán compensadas e absorvidas ata onde alcance nos aumentos, melloras ou condicións superiores de calquera natureza que, fixadas por disposición legal, contrato individual ou concesión voluntaria, poidan establecerse no sucesivo. Artigo 6.–Condicións máis beneficiosas. Todas as condicións establecidas neste convenio teñen a consideración de mínimas, polo que os pactos, cláusulas, condicións ou situacións implantadas que impliquen condicións máis beneficiosas ás aquí pactadas subsistirán para aqueles traballadores que as viñesen gozando. Artigo.7.–Comisión en divisas. O tanto por cento correspondente a dita comisión será repartido entre o persoal do departamento que efectúa os ditos cambios. Artigo 8.–Ordenación das categorías profesionais. Noméase unha comisión paritaria a efectos de adecuar as categorías profesionais ao V Acuerdo Laboral de Ámbito Estatal para el Sector de la Hostelería (BOE 21 MAIO 2015). Artigo 9.–Retribucións. A cada profesional aplicaránselle as contías salariais mínimas correspondentes a cada nivel, e que serán as seguintes: ATA SETEMBRO 2017 ATA DECEMBRO 2017 ANO 2018 NIVEL 1 1.495,42 1.525,43 1.555,94 NIVEL 2 1.437,06 1.465,80 1.495,12 NIVEL 3 1.349,52 1.376,51 1.404,04 NIVEL 4 1.261,88 1.287,12 1.312,86 NIVEL 5 1.146,40 1.169,33 1.192,71 NIVEL 6 1.017,48 1.037,83 1.058,59 NIVEL 7 943,51 962,38 981,63 Dende o 1 de outubro do 2017 ata decembro 2017 estas contías se incrementarán nun 2%. Para o ano 2018 o incremento será dun 2% máis. A partires do 1 de xaneiro do 2019 serán de aplicación as táboas salariais do Convenio Provincial de Hostalaría da Coruña. A diferencia entre o salario base das táboas do convenio provincial e o salario base que o persoal viñese percibindo por riba deste salario a data da publicación deste, aboarase como un complemento ad-personam non absorbible e revalorizable igual o que se revaloricen as táboas do convénio provincial. O persoal que se incorpore a empresa a partires do 1 de xaneiro do 2019, aboaráselle como salario base o definido nas táboas salariais do Convenio Provincial de Hostalaría de A Coruña. Artigo 10.–Manutención. O persoal de calquera clase ou categoría terá dereito á manutención como complemento salarial en especie, a percibir con cargo á empresa e durante as horas en que preste os seus servicios, e sempre que se avise o mes anterior. O complemento en especie de manutención poderá substituirse mediante a entrega da cantidade de 60,82 € mensuais ata setembro 2017 e de 62,04 € mensuais ata decembro 2017 e de 63,28 € mensuais para o ano 2018, computándose diariamente. Artigo 11.–Aloxamento. Considérase incluido nos salarios que figuran no artigo 9 o importe do aloxamento a aquel persoal que o ten recoñecido pola ordenanza laboral do 28 de febreiro de 1974. Artigo 12.–Plus de convenio. Establécese un plus de convenio para todo o persoal de 76,20 € mensuais ata Setembro 2017 e de 77,72 € mensuais ata decembro 2017 e de 79,28 € mensuais para o ano 2018. Artigo 13.–Transportes. Establécese un plus de transporte para todo o persoal afectado por este convenio de 66,54 € mensuais ata setembro 2017 e de 67,87 € mensuais ata decembro 2017 e de 69,23 € mensuais para o ano 2018. Artigo 14.–Antigüidade. Os premios por antigüidade establecidos polo vixente convenio para o persoal fixo ó 31-12-85 quedan de acordo á seguinte escala, tomando como base as establecidas para o ano 2010 incrementadas nun 2%. 1) Un catro por cento sobre o salario garantido ó cumprise tres anos de servicio efectivo na empresa.2) Un nove por cento ós 6 anos.3) Un 17 por cento ós 9 anos.4) Un 29 por cento ós 14 anos.5) Un 41 por cento ós 19 anos.6) Un 48 por cento ós 24 anos. A partir dos 25 anos de servicio na empresa, un dous por cento anual ata un límite dos 40 anos. A data inicial para a determinación da antigüidade será a de ingreso na empresa, aínda que cambie por ascenso ou por calquera outro motivo de categoría profesional. Os premios por antigüidade do presente convenio para o persoal con data de ingreso na empresa que sexa posterior ó 1-1-86 quedan establecidos por trienio de 37,76 € en cada unha das pagas durante o ano 2.015, ata setembro 2017 e de 38,51 ata decembro 2017 e de 39,29 para o ano 2018. Bases para o cálculo da antigüidade Artigo 15.–Gratificacións extraordinarias. As gratificacións extraordinarias do Nadal e verán que se pagarán o 15 de xullo e 15 de decembro respectivamente, serán de 30 días, e a de setembro de 15 días. Estarán constituídas polos salarios do artigo 9, incrementados coa antigüidade que corresponda en cada caso. No mes de marzo, a paga extraordinaria será de 20 días da retribución que corresponda a cada empregado, de acordo cos salarios do artigo 9. Artigo 16.–Vacacións. O período de vacacións para todo o persoal afectado por este convenio será de 30 días naturais. Procurarase que os días festivos traballados sean computados en descanso día a día, pero se, por necesidades de organización, isto non se puidese realizar, gozaranse acumulados e, se é o caso, co preceptivo descanso semanal. Artigo 17.–Xornada laboral. A duración máxima da xornada ordinaria de traballo será de 38 horas semanais de traballo efectivo. Será de xornada continuada nos departamentos de recepción, conserxería, mantenimiento, teléfonos, pisos, lencería, economato e administración. Entenderase por xornada partida aquela na que haxa un descanso ininterrompido de unha hora como mínimo. O tempo traballado computarase de modo que tanto ó comezo como ó remate da xornada diaria o traballador estea no seu posto de traballo. Que o número de horas anuais de traballo efectivo será de 1.748, en xornada artida e continua Artigo 18.–Dote por matrimonio. Tanto o persoal masculino como o feminino que leve dous anos de servicio na empresa e contraia matrimonio continuando nesta, percibirá, en concepto de dote, unha mensualidade de retribución que comprenderá o soldo maila antigüidade. No suposto de que o dito persoal non permanecese na empresa un ano máis a partir da data do matrimonio, descontaráselle na liquidación que se lle practique a cantidade que percibise en concepto de dote. Este dereito únicamente poderá ser gozado unha soa vez polo productor durante a súa permanencia na empresa. Artigo 19.–Licencias. Sen prexuízo do establecido no artigo 37.3 do ET. Sen perda de retribución ningunha, a empresa concederá licencias nos casos seguintes:  Matrimonio do productor: 15 días.  Enfermidade grave ou intervención cirúrxica con ingreso do cónxuxe, pais, fillos e nacemento de fillo: catro días.  Morte do cónxuxe, pais, fillos ou irmáns: catro días.  Morte de pais ou irmáns políticos: dous días e catro se o traballador ten que facer desprazamento.  Morte de tíos, sobriños, e curmáns de primeiro grao: un día.  Morte de avós e netos: dous día, ou catro días cando o traballador necesite facer un desprazamento.  Casamentos de fillos ou irmáns: un día se é dentro da provincia, e tres se é fóra dela.  Bautizos, primeiras comunións de fillos e netos: un día.  Traslado de domicilio: un día. Artigo 20.–Excedencia. O traballador cunha antigüidade na empresa, cando menos, de un ano, terá dereito a que se lle recoñeza a situación de excedencia voluntaria por un período máximo de cinco anos, sen que, en ningún caso, se poida producir tal situación nos contratos de duración determinada. Reunirá o traballador as condicións seguintes: a) Contar cunha antiigüidade na empresa superior a un ano. A concesión outorgarase dentro do prazo de un mes a partir da data da súa petición. b) A excedencia terá unha duración mínima de catro meses e máxima de cinco anos, concedéndose polo tempo solicitado. c) O traballador que se queira incorporar ó seu posto de traballo, notificarallo á empresa cun mes de anticipación á data en que expire o prazo. d) Perderá o dereito a reincorporación ó seu posto de traballo todo aquel excedente que en tal período de tempo prestase os seus servicios por conta allea en calquera posto de traballo dentro do territorio do estado en empresas comprendidas no ámbito estatal para o sector da hosteleria. e) Se a empresa dese emprego a outro traballador para substituir ó excedente, aquel tería a condición de interino, causando baixa o reincorporarse o substituído. Se este non se reincorporase no prazo e condicións sinalados, sería destituído definitivamente na empresa, adquirindo o interino a condición de fixo. f) Os traballadores terán dereito a un período de excedencia non superior a tres anos para atender o coidado de cada fillo, a contar desde a data de nacemento ou da resolución xudicial ou administrativa, no caso de adopción ou acollemento tanto permanente como preadoptivo, para empezar a contar o dito período de excedencia. Os fillos sucesivos darán dereito a un novo período de excedencia que, de ser o caso, poñería fin á que viñese gozando. A excedencia contemplada no presente apartado constitúe un dereito individual dos traballadores, homes ou mulleres. Non obstante, se dous ou máis traballadores da mesma empresa xerasen este dereito polo mesmo suxeito causante, o empresario poderá limitar o seu exercicio simultáneo por razons xustificadas de funcionamento da empresa. g) Así mesmo, poderán solicitar a situación de excedencia os traballadores que exerzan funcións sindicais de ámbito provincial ou superior, e mentres dure o exercicio do seu mandato. h) Para se acoller a outra excedencia voluntaria, o traballador deberá cubrir un novo período de, cando menos, catro anos de servicios efectivos na empresa. i) A excedencia concederase sen dereito ningún a retribución, e o tempo que dure non será computable para ningún efecto, excepto para a excedencia para coidado de fillos e a excedencia forzosa que computara o tempo da excedencia a efectos de antigüidades. Artigo 21.–Enfermidade. No caso de enfermidade ou accidente, a empresa incrementará as prestacións da Seguridade Social ata o 100 por cento do salario establecido no artigo 9 maila antigüidade, pluses de manutención, convenio e transporte, desde o primeiro día da baixa e mentres dure esta situación. Artigo 22.–Auxilio de defunción. No caso de falecemento do productor, concederáselle á viúva ou fillos un auxilio de defunción que será do seguinte xeito:  Por cinco anos de servicio: un mes.  Por dez anos de servicio: dous meses.  Por vinte anos de servicio: tres meses.  Por vintecinco anos de servicio: catro meses. O persoal que non leve os cinco anos ó servicio da empresa pagaráselle a parte proporcional ó tempo traballado en seis días por anos de servicio. Artigo 23.–Xubilación. A xubilación do persoal afecto a este convenio será obrigatoria á idade que regulamentariamente estableza o goberno para ter dereito ás prestacións do 100 por cento por xubilación, sendo no momento de 65 anos. Para o persoal fixo na empresa ó 31 de decembro de 1986, ó producirse a xubilación dun traballador que leva, como mínimo, 15 anos ó servicio da empresa, percibirá dúas mensualidades incrementadas con todos os emulumentos inherentes a este e unha mensualidade máis por cada cinco anos que excedan dos 15 de referencia. Para o persoal de novo ingreso a partir do 1 de xaneiro de 1987, o premio por xubilación sera:  Ós 60 anos: dez mensualidades.  Ós 61 anos: oito mensualidades.  Ós 62 anos: seis mensualidades.  Ós 63 anos: catro mensualidades.  Ós 64 anos: tres mensualidades.  Ós 65 anos: dúas mensualidades. Tendo en conta que a xubilación con dereito ó 100 por cento das prestacións na actualidade está fixada en 65 anos, se esta fose modificada á baixa, en igual proporción modificarase a táboa adxunta. Artigo 24.–Nocturnidade. As horas transcorridas durante o período comprendido entre as dez da noite e as oito da mañá, agás nos casos en que a categoría do empregado que realiza o traballo nocturno así o especifique, terá unha retribución complementaria do 25 por cento do salario base. Artigo 25.–Prazos de preaviso. O prazo de preaviso, nos casos de cesamento voluntario dos traballadores, será o seguinte:  De 15 días, os traballadores encadrados nos niveis 1 e 2 do artigo 8.  De 10 días, o resto do persoal. O incumprimento destes prazos por parte dos traballadores dará lugar á perda do que puidese corresponderlles polas partes proporcionais das gratificacións extraordinarias contempladas no artigo 15. Artigo 26.–Horas extraordinarias. Aboaranse de acordo coa lexislación vixente sobre a materia. Artigo 27.–Seguro. A empresa concertará ó seu cargo un seguro por importe de 12.261,42 € para os casos de morte ou incapacidade total para o traballador, en caso de accidente laboral, e o accidente “in itinere”, cunha cobertura dunha hora antes e outra despois do remate da xornada laboral, e para todos a cada una dos traballadores. Artigo 28.–Mobilidade xeográfica. A empresa garante que non se producirá mobilidade xeográfica para o total dos traballadores da empresa. Artigo 29.–Vixilancia, interpretación e aplicación. Para a interpretación, aplicación e vixilancia deste convenio colectivo créase unha comisión paritaria segundo o establecido no art.85.3. E do ET integrada por catro persoas, designadas dúas pola empesa e dúas polo comité de entre os negociadores do convenio. Ditas persoas son as siguintes: Por parte da empresa: D. Rosendo Luis De Nalda Lizundia D. Mohamed Hassan Gian Borrel Nerga Polo comité: D. Narek Canado Paiseo D. Joaquin Felix Fernandez Calvillo Chocan Esta comisión paritaria coñecerá daquelas cuestións establecidas na lei e en particular neste Real Decreto Ley 7/2011 do 10 de xuño. En canto ao prazo establecido de actuación desta comisión establecerase nun mes. Que para solucionar as discrepancias no seo de dita comisión, as partes someteranse aos sistemas non xudiciais de solución de conflictos de traballo establecidos no Acordo Galego de Solución Extraxudicial de Consflitos no Traballo (AGA), nos propios termos en que neste están formulados. Cláusula adicional A empresa proveerá ó Comité da Empresa para o seu funcionamento dunha cantidade de 36,25 € mensuais a partires do ano 2015. A empresa comprométese a negociar un novo convénio a partires do 31 de decembro do 2018, e si é que se deixa a explotación deste establecimento, todo o persoal volve a o convenio assinado anteriormente.